《同白岩诸公清凉寺避暑二首 其一》
明代·吴俨

城西古刹倚层空，鹫岭东来有路通。樵唱不知萝径外，梵音只路竹林中。

隔江鼓棹人乘月，溽暑添衣客避风。白发老僧殊解事，问谁诗句似休公。

作者简介：吴俨（1457－1519），字克温，号宁庵，南直隶宜兴县人（今江苏宜兴）人。成化二十三年（1487）进士，选庶吉士，授编修，历侍讲学士，掌南京翰林院。正德二年（1507），忤刘瑾被夺职。刘瑾败，吴俨复官历礼部左、右侍郎。正德十一年，进南京礼部尚书。正德十三年，吴俨率大臣上疏谏阻武宗北游宣府、大同。正德十四年五月初十日卒于位，年六十三，赠太子少保，谥文肃。有《吴文肃公摘稿》。